## Metrovalencia oferix servicis especials de tramvia a Fira València del 30 de setembre al 3 d’octubre

*** De dilluns a dijous se celebren Fira Habitat València, Textilhogar, Espacio Cocina, Iblerflora i Eurobrico
* La freqüència de pas en la parada de Fira València és de 20 minuts; de 6:00 a 22:00 hores; i també es pot accedir amb metro des de l’estació de Les Carolines-Fira**

Metrovalencia oferix del dilluns 30 de setembre al dijous 3 d’octubre servicis especials en la línia 4 de tramvia de Metrovalencia fins a Fira València, amb l’objectiu de facilitar l’accés a les persones que acudisquen als diferents certàmens previstos.

El 30 de setembre comencen Fira Hàbitat, Textilhogar i Espacio Cocina Sici, mentres que a partir de l’1 d’octubre se celebren Iberflora i Eurobrico. Totes estes fires finalitzen el dijous 3 d’octubre.

Durant la celebració d’estos esdeveniments, el servici de tramvia circularà entre la parada de Doctor Lluch i la de Fira i viceversa, amb una freqüència de pas de 20 minuts, sempre entre les 6:00 i les 22:00 hores.

Durant estos quatre dies, el primer tramvia des de Beteró circularà a les 6 hores i des de Doctor Lluch a partir de les 6:30 hores i l’últim a les 21:29 hores, mentres que des de Fira, el primer ho farà a les 6:40 hores i l’últim a les 22:19 hores.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València, desplaçant-se fins a l’estació Les Carolines/Fira de la línia 2 de Metrovalencia.

Tots els usuaris que vullguen ampliar la informació d’horaris i freqüències d’este servici poden telefonar al 900 46 10 46 d’atenció al client de Metrovalencia. Esta informació també està disponible en la pàgina web de [Metrovalencia](http://www.metrovalencia.es/), i en l’*app* oficial.

Fecha: 28/09/2024